kardosdrur/scandi-wiki huggingface dataset:
D (flertydig)

D har flere betydninger:
 D – 4. bogstav i det latinske alfabet
 D (programmeringssprog) – Programmeringssproget som er efterfølger til C++ og skabt af Walter Bright
 D (tone) – 2. tone i den diatoniske C-dur skala
 D – romertallet for 500 (fem hundrede)
 D-batterier – en typebetegnelse for batterier.
 Vitamin D – betegnelsen for et vitamin
 D – Kendingsbogstav for biler fra Tyskland
 D – Nye Borgerliges partibogstav
 d – forkortelse for præfikset deci
 D – forkortelse for en diskriminant, der er et udtryk indenfor algebra
 D – atomtegn for deuterium
 Debye – symbolet for debye, en enhed for elektrisk dipolmoment.
 D (band) – Japansk visual kei rock band.
Paul Marco

Paul Marco (født 10. juni 1927, død 14. maj 2006) var en amerikansk amatørskuespiller. 

Marco fik kult-status for rollen som "Kelton the Cop" i Edward D. Wood jr.'s film Bride of the Monster (1955), Night of the Ghouls (1959) og Plan 9 from Outer Space (1959). Spillede yderligere Kelton i Ted Newsom's The Naked Monster (2005) og Vasily Shumov's Kelton's Dark Corner (2008).

Var desuden grundlægger af sin egen fanklub.

Eksterne henvisninger 
 
 http://www.winvisual.com/marco/index2.htm 

Skuespillere fra Californien
Personer fra Los Angeles
Troldmanden fra Oz

Troldmanden fra Oz (engelsk: The Wonderful Wizard of Oz) er første del i en bog-serie skrevet af den amerikanske forfatter L. Frank Baum i 1900. Den blev filmatiseret flere gange som stumfilm, men den berømte film fra 1939 var dens første filmatisering som tonefilm.

Børnebøger
Romaner fra USA
Litteratur i 1900
Hans Henrik Voetmann

Hans Henrik Voetmann (født 15. juni 1950) er en dansk skuespiller.

Voetmann er uddannet fra Skuespillerskolen ved Aarhus Teater i 1973 og har derefter været ansat ved Aarhus Teater, Det Kongelige Teater, Bådteatret m.m.

Filmografi 
 Try To Remember (1984)
 Mord i mørket (1986)
 Venner for altid (1987)
 Mord i Paradis (1988)
 Christian (1989)
 Høfeber (1991)
 Det forsømte forår (1993)
 Carmen og Babyface (1995)
 Portland (1996)
 Nattens engel (1998)
 Klinkevals (1999)
 Et rigtigt menneske (2001)
 Slim Slam Slum (2002)
 Kongekabale (2004)
 Råzone (2006)
 To Verdener (2008)

Tv-serier 
 Da Lotte blev usynlig (1987)
 Strenge tider (1994)
 Strisser på Samsø (1997-1998)
 Ved Stillebækken (1999-1999)
 Rejseholdet (2000-2003)
 Hvor svært kan det være (2001)
 Langt fra Las Vegas (2001-2003)
 Nikolaj og Julie (2002-2003)
 Nynne (2006)
 Sommer (2008)
 Lærkevej (2009-2010)

Eksterne henvisninger 
 

Skuespillere fra Danmark
Fossilt vand

Fossilt vand eller fossilt grundvand er grundvand, som er dannet under andre klimatiske forhold end nutidens, og som ikke fornyes under de aktuelle klimatiske forhold. Fossilt vand er således at betragte som en ikke-vedvarende ressource.

Store fossile grundvandsforekomster findes f.eks. under Sahara og i USA's Midtvesten. Begge steder benyttes vandet til kunstvanding.

Hydrogeologi
Preben Ravn

Preben Scharff Ravn (født 27. februar 1934 i Vordingborg) er en dansk skuespiller og sceneinstruktør.

Ravn blev uddannet fra Skuespillerskolen ved Odense Teater i 1960 og var efterfølgende engageret ved teatret i en periode. Senere var han tilknyttet Aarhus Teater, Gladsaxe Teater, Nørrebros Teater, ABC Teatret, Folketeatret og Det Danske Teater. Han var i en periode i 1980'erne direktør for revyen Rottefælden i Svendborg.

Filmografi 
 Den forsvundne fuldmægtig (1971)
 Mig og Mafiaen (1973)
 Mord i Paradis (1988)
 Det forsømte forår (1993)

Tv-serier 
 Smuglerne (1970)
 Matador (1978-1981) 
 Strandvaskeren (1978) 
 Een stor familie (1982-1983)
 Landsbyen (1991-1996)
 Bryggeren (1996-1997)

Eksterne henvisninger 
 

Skuespillere fra Danmark
Teaterinstruktører fra Danmark
Personer fra Vordingborg
Thomas Knuth-Winterfeldt

Thomas greve Knuth-Winterfeldt (født 25. maj 1979) er en dansk skuespiller.

Knuth-Winterfeldt er barnebarn af maleren, grev Preben Knuth-Winterfeldt, opvokset i Hadsten og uddannet fra Statens Teaterskole i 2005.

Filmografi 
 Kunsten at græde i kor (2007)
 To verdener (2008)

Eksterne henvisninger 
 

Grever fra Danmark
Skuespillere fra Danmark
Thomas
Ikke-fornybar resurse

Ikke-fornybare resurser er naturresurser, der ikke dannes på ny ved naturligt kredsløb, eller som nydannes meget langsomt ved geologiske processer, og hvis mængde på Jorden derfor er begrænset. Olie, naturgas, kul, malm og mineraler er eksempler på sådanne resurser. Ikke-vedvarende ressourcer kaldes også endelige ressourcer.

De ikke-fornybare resurser kan endvidere opdeles i genvindbare og ikke-genvindbare, fx kan metaller genvindes, mens olie til brændsel kun kan anvendes én gang.

Ikke-fornybare resurser sættes ofte i kontrast til fornybare resurser som eksempelvis fisk, korn og træ, hvor nye eksemplarer af resursen til stadighed kan dannes.

Se også 
 Fossilt brændstof og brændsel
 Vedvarende energi
 Resurseøkonomi

Referencer 

Jordbrugs-, resurse- og miljøøkonomi
Økologi
Geologisk aflejring
Benny Bundgaard

Benny Bundgaard (2. marts 1935 i København – 14. september 2007) var en dansk skuespiller.

Bundgaard blev uddannet fra Skuespilskolen ved Odense Teater i 1965, som han var tilknyttet til 1968. Hans roller var især musikalske, bl.a. i West Side Story. Han blev senere tilknyttet Aalborg Teater inden han flyttede til København og fik jobs på Det Danske Teater, Det Ny Scala og ABC Teatret, ligesom han fik roller i film og tv samt ved Radioteatret.

Filmografi 
 Mord i mørket (1986)
 Davids bog (1996)

Tv-serier 
 En by i Provinsen (1977-1980)
 Nissebanden (1984)
 Bryggeren (1996-1997)

Eksterne henvisninger 
 

Skuespillere fra Danmark
Mineral

Mineraler er homogene, naturligt forekommende, faste, uorganiske stoffer med en defineret krystalstruktur og en bestemt kemisk sammensætning. Mineraler varierer i sammensætning fra rene grundstoffer over simple salte (som almindelig køkkensalt, NaCl) til meget komplekse silikater med i tusindvis af kendte former. Mineraler bliver dannet gennem geologiske processer. Studiet af mineraler kaldes mineralogi. Hidtil har Den Internationale Mineralogiske Sammenslutning anerkendt omkring 5.200 forskellige mineraler i 2017, og hvert år opdages nye. Mange nyklassificerede og nyidentificerede mineraler viser sig at opstå som følge af menneskelig aktivitet - knap 4%. 
I juli 2023 var der fundet ca. 5900 mineraler.

Et grundfjeld og sedimentet, der dækker grundfjeldet (de organiske komponenter undtaget) er opbygget af mineraler. Mineralerne, som indgår i almindelige jordarter og bjergarter (bjergartsdannede mineraler), udgør kun et fåtal af alle kendte mineraler. Der findes også faste, ikke-krystalinske stoffer, som dannes ved geologiske processer, eksempelvis vulkansk glas), der pr. definition ikke er mineraler.

Mange mineraler er vigtige råstoffer i kemisk og metallurgisk industri. De kaldes industrimineraler. Mineraler, der indeholder tungmetaller, det vil sige metaller med en massetæthed større end fem, kaldes ertsmineraler.

Kilder/referencer

Se også
 Bioforstærkning
Anne Oppenhagen Pagh

Anne Oppenhagen Pagh (født 25. april 1974 i København) er en dansk skuespillerinde.

Pagh er uddannet fra Skuespillerskolen ved Århus Teater i 1999.

Privat
Hun er datter af skuespillerne Sonja Oppenhagen og Klaus Pagh. Sammen med Martin Hestbæk har døtrene Cornelia og Julia.

Filmografi

Tv-serier 
 Skjulte spor (2000-2001)

Eksterne henvisninger 
 

Skuespillere fra Danmark
Personer fra København
Tage Axelson

Tage Axelson (født 29. december 1933 i Lyne) er en dansk skuespiller.

Axelson var oprindeligt uddannet mejerist, men blev efter at have arbejdet som statist og påklæder på Det Kongelige Teater uddannet fra Aalborg Teaters elevskole i 1963. Han arbejdede efterfølgende freelance med roller på mange teatre, blandt andet Det ny Teater, Folketeatret, Det ny Scala og Gladsaxe Teater, ligesom han havde flere roller i film og tv. På Folketeatret havde han bl.a. en rolle i Den Politiske Kandestøber. I begyndelsen af 1990'erne blev han kendt som vismanden i tårnet i TV3's underholdningsprogram Fangerne på Fortet.

Filmografi 
 En ven i bolignøden (1965) − journalist
 Krybskytterne på Næsbygaard (1966) − krybskytte Lars
 Der var engang (1966) − hofmand
 Flagermusen (1966) − rød page med vinglasbakke
 Slap af, Frede (1966) − gangster
 Den røde rubin (1970) − meteorolog
 Hør, var der ikke en som lo? (1978) − gravermedhjælper
 Olsen-banden over alle bjerge (1981) – lastbilchauffør
 Mord i mørket (1986) − mand som tester farveprøve
 Mord i Paradis (1988) − bartender

Tv-serier 
 Huset på Christianshavn (1970-1977), afsnit 55
 En by i Provinsen (1977-1980), afsnit 13 − skomager
 Anthonsen (1984), afsnit 3 − hemmelig agent
 Poul Reichhardt kommer i aften (tv-spil 1992)
 Nikolaj og Julie (2002-2003), afsnit 22 − onkel Henning

Julekalendere 
 Pyrus i Alletiders Eventyr (2000), afsnit 21 – Gepetto
 Pyrus i Alletiders Eventyr (2000), afsnit 22 − skrædder
 Julefeber (2020), afsnit 15 − vagt

Eksterne henvisninger 
 

Skuespillere fra Danmark
Personer fra Ringkøbing-Skjern Kommune
Jane Thomsen

Jane Thomsen (født 15. april 1939 i København) er en dansk skuespiller. Hun er datter af kongelig kapelmusikus, solofløjtenist Erik Thomsen ( 1908 – 1986).

Thomsen er uddannet fra Privatteatrenes Elevskole i 1964 og blev senere tilknyttet Det Danske Teater, Comediehuset, Gladsaxe Teater og Ungdommens Teater. Hun var også tilknyttet TV-Teatret. I en periode var hun gift med afdøde Claus Ryskjær.

Filmografi 
 Kampen om Næsbygaard (1964)
 Næsbygaards arving (1965)
 Krybskytterne på Næsbygaard (1966)
 Min søsters børn vælter byen (1968)
 De røde heste (1968)
 Mig og Mafiaen (1973)

Eksterne henvisninger 
 

Skuespillere fra Danmark
Personer fra København
Susan Olsen

Susan Annabella Olsen (født 27. april 1964) er en dansk skuespiller.

Susan A. Olsen er født og opvokset i Frederiksværk. Hun er datter af matros Per Nielsen og frisør Jytte Nielsen.
Susan Olsen er uddannet fra Aarhus Teaters Elevskole i 1993.
Startede i 2010 firmaet Act-Up, som arbejder med coaching, forumteater og ikke mindst innovation for firmaer.
Uddannet kunstgrebsinnovatør ved Copenhagen Business School (CBS) i 2011.
I 2015 afsluttede hun diplom uddannelse "Ledelse, kunst og kultur" på University College Sjælland.

Susan er i dag kunstnerisk leder på teaterhøjskolen Ryslinge Højskole, sammen med sceneinstruktør, Jeppe Sand.

Filmografi 
 Kun en pige (1995)
 Slip hestene løs (2000)
 Et rigtigt menneske (2001)
 En enkelt til Korsør (2007)

Tv-serier 
 TAXA (1997-1999)
 Forsvar (2003)
 Ørnen (2004-2006)
 Berlinerpoplene (2007)

Eksterne henvisninger 
 

Skuespillere fra Danmark
Pellet

Pellets er materiale, der er presset til små, hårde kugler eller pinde.

Typiske eksempler på pellets er forskellige former for foder, malm og såkaldte brændselspiller eller træpiller.

Produkter
Landbrug
Villarreal

Villarreal (valenciansk: Vila-real) er en by i den spanske provins Castellón i regionen Valencia. Byen har ca.  indbyggere og ligger på Spaniens østkyst. I byen produceres der keramiske fliser, som er den vigtigste industri for Villarreal. Fodboldholdet Villarreal C.F. kommer fra byen.

Eksterne hnevisninger 
 

Byer i Valencia-regionen
Krydseren Gejser

Gejser var i størrelse og skrogform at betragte som et søsterskib til forgængeren Hekla, men der var alligevel væsentlige forskelle. For det første havde Marinen i 1888 afholdt forsøgsskydninger med helt nye hurtigtskydende kanoner, og Gejser blev det første danske skib med dem. Ganske vist gik man ned fra et kaliber på 15 cm i Hekla til 12 cm i Gejser, men Gejsers kanoner kunne affyre flere end fem skud pr. minut mod ét skud i Heklas. Rækkevidden var 9,2 km mod 8 km for Heklas kanoner. Den anden nyskabelse var, at man i maskineriet gik over til små vandrørskedler, noget der ellers i resten af Verden på den tid kun blev brugt i torpedobåde og destroyere. De små kedler gav en vægtbesparelse, som dels blev brugt til lidt ekstra pansring, dels blev sparet, så skibet blev marginalt hurtigere. Gejser fik, som det sidste større danske krigsskib i mange år, to skorstene, og blev påbegyndt i 1890 og søsat i 1892. Maskineriet var fra Burmeister & Wain og ydede 3.000 HK. Blev i begyndelsen benævnt som krydser af 3. klasse, og fra 1910 blot som krydser.

Tekniske data

Generelt 
 Længde: 72,3 m
 Bredde:  10,4 m 
 Dybgang: 3,5 m
 Deplacement: 1.282 ton
 Fart 17,3 knob
 Besætning: 156

Armering
 Artilleri (1893): 2 styk 12 cm kanoner L/40, 4 styk 87 mm kanoner, 6 styk 37 mm kanoner og to 8 mm mitrailleuser.
 Artilleri (1913): 2 styk 12 cm kanoner L/40, 4 styk 87 mm kanoner, 4 styk 57 mm kanoner og to 8 mm mitrailleuser.

 Torpedoer (1891): 1 styk 45 cm og 3 styk 38 cm torpedoapparater (Et i stævnen, to midtskibs og et agter).

Panser
Panserdæk af stål på 48 mm.

Tjeneste 
 Gejser indgik i tjeneste i 1893, og sluttede sig efter værftsprøverne til eskadren. Deltog derefter flere gange i de årlige eskadrer, men blev i modsætning til sit søsterskib ikke sendt på inspektionstjeneste i Nordatlanten, fordi man ikke helt stolede på vandrørskedlerne. I stedet blev det til noget tjeneste som skoleskib. Først i 1907, efter at der det foregående år var installeret nye vandrør i kedlerne, blev Gejser sendt til Island. I 1913 blev Gejser benyttet som logiskib for undervandsbådene, men i begyndelsen af 1914 blev denne tjeneste overtaget af Hekla, der med sine umoderne kanoner bedre kunne undværes. Gejser gjorde tjeneste i sikringsstyrken under hele Første verdenskrig, og blev i de efterfølgende år mest benyttet som skoleskib. Udgået af Flådens tal i 1928 og solgt til ophugning.

Litteratur
 R. Steen Steensen, Vore krydsere. Marinehistorisk Selskab 1971.

Gejser
Marianne Flor

Jette Marianne Flor (født 30. marts 1934 i København, død 22. marts 2015) var en dansk skuespiller.

Flor var datter af kammersanger Thyge Thygesen og operasangerinden Margherita Flor. I 1955 blev hun uddannet fra Det Kongelige Teaters Elevskole. Hun var efterfølgende tilknyttet ABC Teatret og fra 1967 Odense Teater. Marianne Flor medvirkede i flere kabaretter både i Danmark og i Norge og i USA, ligesom hun indspillede flere hørespil.

Filmografi 
 Tag til marked i Fjordby (1957)
 Der var engang (1966)
 Kun en pige (1995)
 Skat - det er din tur (1997)

Tv-serier 
 Jul i Gammelby (1979)

Referencer

Eksterne henvisninger 
 

Skuespillere fra Danmark
Personer fra København
Lea Brøgger

Lea Risum Brøgger (født 12. februar 1956) er en dansk skuespiller.

Lea Brøgger blev uddannet fra Statens Teaterskole i 1980, og debuterede allerede på film under tiden på teaterskolen med en rolle i Vinterbørn i 1978. Senere blev hun medlem af teatergruppen "Cisternerne", og blev tilknyttet Gladsaxe Teater.

Filmografi 
 Vinterbørn (1978)
 Pigen fra havet (1980)
 Langturschauffør (1981)
 Midt om natten (1984)
 Sangen om kirsebærtid (1990)
 Riget I (1994)
 Kun en pige (1995)
 Skat - det er din tur (1997)

Eksterne henvisninger 
 

Skuespillere fra Danmark
Sangen om kirsebærtid

Sangen om kirsebærtid er en dansk film fra 1990, der er instrueret af Irene Werner Stage, som også har skrevet filmens manuskript.

Medvirkende
 Lea Brøgger
 Henrik Jandorf
 Kenneth Kreutzmann
 Anette Støvelbæk 
 Annika Hoydal
 Pauli Ryberg
 John Lambreth 
 Lars Guldberg Bang
 Kurt Janda 
 Kåre Vergmann 
 Klaus Holm 
 Martin Olsen 
 Daniel Condamines 
 Stefan Dreler 
 Anne Huwaert 
 Gitte Møller
 Camilla Stage

Eksterne henvisninger 
 

Danske film fra 1990
Spillefilm fra Danmark
Pauli Ryberg

Pauli Ryberg (født 21. april 1958 På Nørrebro død 10. september 2017) var en dansk skuespiller og danser.

Ryberg var uddannet fra Skuespillerskolen ved Det Kongelige Teater i 1987.

Filmografi 
 Sangen om kirsebærtid (2000)
 De frigjorte (1993)
 Kun en pige (1995)
 En Soap (2006)
 De unge år: Erik Nietzsche sagaen del 1 (2007)
 De vildfarne (2016)

Tv-serier 
 Strisser på Samsø (1997- 1998)
 Rejseholdet (2000-2003)
 Nikolaj og Julie (2002-2003)
Juletestamentet (1995)

Referencer

Eksterne henvisninger 
 
 

Skuespillere fra Danmark
Line Bie Rosenstjerne

Line Bie Rosenstjerne (født 10. oktober 1979) er en dansk skuespillerinde.

Hun blev uddannet fra Skuespillerskolen ved Odense Teater i 2005.

Filmografi 
 De unge år: Erik Nietzsche sagaen del 1 (2007)

Tv-serier 
 Anna Pihl (2006-2007)

Eksterne henvisninger 
 

Skuespillere fra Danmark
Hans Henrik Clemensen

Hans Henrik Clemensen (født 4. oktober 1948 i København) er en dansk skuespiller.

Clemensen blev uddannet fra Fiolteatret i 1973, og har siden været tilknyttet Det Kongelige Teater, Det Danske Teater, Gladsaxe Teater og Mungo Park. Han har desuden haft roller i adskillige film og tv-serier.

Privat var han fra 1976-1986 samboende med Vigga Bro.

Filmografi 
 Ta' det som en mand, frue (1975)
 Koks i kulissen (1983)
 Flamberede hjerter (1986)
 Guldregn (1988)
 Dansen med Regitze (1989)
 Det forsømte forår (1993)
 Portland (1996)
 Idioterne (1998)
 Elsker dig for evigt (2002)
 Lad de små børn... (2004)
 De unge år: Erik Nietzsche sagaen del 1 (2007)
 Flammen og Citronen (2008)
 Tarok (2013)

Tv-serier 
 Nana (1987)
 Landsbyen (1991-1996)
 Bryggeren (1996-1997)
 TAXA (1997-1999)
 Pas på mor (1998-1998)
 Hjerteflimmer (1998)
 Edderkoppen (2000)
 Rejseholdet (2000-2003)
 Forsvar (2003)
 Ørnen (2004)

Eksterne henvisninger 

 

Skuespillere fra Danmark
Personer fra København
Peter Pilegaard

Peter Pilegaard (født 31. oktober 1972 i København) er en dansk skuespiller og forfatter. Peter Pilegaard blev uddannet fra Skuespillerskolen ved Odense Teater i 2000 og har siden arbejdet som skuespiller og sanger på mange af landets teaterscener som Grønnegårds Teatret, Folketeatret, Det Ny Teater, Odense Teater, Århus Teater m.fl. 

Han blev i 2005 tildelt Reumerts Talentpris og har som skuespiller været givet International Residency på Shakespeare's Globe Theatre i London. I 2012 medvirkede han i The Globe´s internationale teaterproduktion Sonnet Sunday. 

Peter Pilegaard er bachelor i Retorik og Journalistik fra Københavns Universitet. Som freelancejournalist skriver han sports- og kulturjournalistik for bl.a. Politiken og har figureret som moderator ved brancherelaterede kulturevents på efteruddannelsen hos Den Danske Scenekunstskole i København.

I 2018 debuterede Peter Pilegaard som forfatter med biografien GRUS - Michael Mortensen, en fortælling om den tidligere tennisstjernes liv og karriere. Bogen, der udkom på forlaget People´s Press, blev i 2019 kåret til Årets Sportsbog af Foreningen Danske Sportsjournalister.

Filmografi

Film 
 De unge år: Erik Nietzsche sagaen del 1 (2007)
 Anja og Viktor - i medgang og modgang (2007)
 Det hvide guld (2009)
 Den som dræber (2012)

Tv-serie 
 Riget (1993)
 Ørnen (2004)
 Forbrydelsen (2007)
 Grænseland (2020)

Dubbing 
 Kung Fu Panda
 Asterix
 Harry Potter
 Smølferne

Forfatterskab 
 GRUS - Michael Mortensen, People´s Press 2018
JAGTEN på en sport, Lamberths Forlag 2021

Lydbøger 
 MIG, Elton John
 Drengene fra Nickel, Colson Whitehead
 Drengen fra Napoli, Viola Ardone
 Jæger, Walther Rebernik

Eksterne henvisninger 

Skuespillere fra Danmark
Enkeltmandsvirksomhed

Enkeltmandsvirksomhed er en privat ejet virksomhedsform, som er karakteriseret ved at der kun er én enkelt ejer af virksomheden. En enkeltmandsvirksomhed er ikke et selskab, og enkeltmandsvirksomheden er derfor ikke en selskabsform.

I Danmark stilles ikke særlige krav til stiftelsen af denne personlige virksomhedsform, som skal anmeldes til SKAT. Ingen særlige kapitalkrav til enkeltmandsvirksomheden kræves, idet virksomheden kan startes uden at man har skudt nogen penge ind i virksomheden. I enkeltmandsvirksomheder hæfter ejeren dog med hele sin formue og er omfattet af loven om erhvervsdrivende virksomheder. Enkeltmandsvirksomheden skal have et bogholderi, som i overensstemmelse med bogføringsloven og der stilles krav om indsendelse af et regnskab suppleret med eventuelle yderligere oplysninger i forbindelse med selvangivelsen.

Som ved andre virksomhedsformer fastsætter loven, at en virksomhed anvender et navn, der tydeligt adskiller sig fra andre eksisterende virksomheders navne og ikke allerede tilhører en anden person eller selskab (virksomhedsnavn, slægtsnavn, varemærke eller lignende) eller som kan forveksles hermed. Virksomhedens valg af navn må endvidere ikke virke vildledende om virksomhedens formål og erhvervsaktivitet.

Der er intet revisionskrav ved en enkeltmandsvirksomhed i modsætning til et selskab.

Da der er tale om en virksomhedsform, er der personlig og ubegrænset hæftelse med en enkeltmandsvirksomhed. Virksomhedens kreditorer bliver derfor helt automatisk også ejerens personlige kreditorer.

Eksterne henvisninger 
 Virksomhedsformer på Startvækst

Referencer 

Selskabsret
Virksomhedsformer
Rubens Sambueza

Rubens Sambueza (født 1. januar 1984 i Marano Moreno, Neuquén) er en argentinsk midtbanespiller i fodbold. Han spiller i øjeblikket for UNAM Pumas i den bedste mexicanske række.

Sambueza gjorde sin debut for River Plate d. 30. november 2003 i et 2-0 nederlag mod Club Atlético Lanús. Han var en del af det hold der vandt Clausura 2004 titlen.

Sambueza har spillet 45 liga-kampe for River Plate og scoret 3 mål og spillet 21 internationale kampe og lavet tre mål også.

Fodboldspillere fra Argentina
Fodboldspillere fra Club Atlético River Plate
Northern California Coast

Northern California Coast er et nordcalifornisk kystområde, der ligger lige nord for San Francisco og består af en barsk kystlinje med hård brænding, høje fyrreskove med sequoia-fyr samt brusende floder, grønne bakker og frodige vinmarker. De verdensberømte vindistrikter Mendocino, Lake County, Sonoma, Napa og Carneros ligger i det Nordcaliforniens kystområde.

Californiens geografi
USA's vindistrikter
Bessenbach

Bessenbach er en kommune i Landkreis Aschaffenburg i det bayerske Regierungsbezirk Unterfranken i Tyskland. Den ligger sydøst for byhen Aschaffenburg mellem bjergkæden Spessarts udløbere.

Kommunen blev dannet i 1972 ved en sammenlægning af kommunerne Keilberg og Straßbessenbach. I 1978 blev kommunen Oberbessenbach indlemmet. Tilsammen består Bessenbach nu af 10 landsbyer og bebyggelser.

Bydele og bebyggelser 
 Straßbessenbach
 Klingermühle
 Klingerhof
 Gemeindezentrum
 Keilberg
 Frauengrund
 Beetacker
 Weiler
 Steiger
 Unterbessenbach
 Waldmichelbach
 Oberbessenbach
Blankenbach

Blankenbacher en kommune i Landkreis Aschaffenburg i det bayerske Regierungsbezirk Unterfranken i Tyskland. Blankenbach er en del af Verwaltungsgemeinschaft Schöllkrippen.

Geografi 
Kommunen ligger omkring 17 km fra Aschaffenburg og Alzenau. Sammen med kommunerne Kleinkahl, Krombach, Schöllkrippen, Sommerkahl, Westerngrund og Wiesen danner Blankenbach Verwaltungsgemeinschaft Schöllkrippen i landskabet Kahlgrund.

I 1966 slog kommunerne Großblankenbach og Kleinblankenbach, der lå på henholdsvis højre og venstre side af floden Kahl, sig sammen til Blankenbach.
Großblankenbach havde tidligere tilhørt greverne Schönborn, mens Kleinblankenbach var en del af Kurmainz.
Spejdertørklæde

Et tørklæde er i spejdersammenhæng en del af spejderuniformen. Tørklæderne kan være meget forskellige alt efter korps og spejdergruppe, og der kan være specielle tørklæder for bl.a. spejdercentre og kurser.

Oprindelse 
Tørklædet synes at stamme fra Baden-Powells deltagelse i 2. ndebele krig i 1896, hvor han arbejdede sammen med den amerikanskfødte spejder ved det engelske kavaleri, Frederick Russell Burnham. Baden-Powell kopierede meget af Burnhams praktiske påklædning, herunder "et gråt lommetørklæde, bundet løst om halsen for at forebygge solskoldning." I "Scouting for Boys" beskriver Baden-Powell tørklædet som "meget lig den uniform mine mænd bar, da jeg havde kommando over South African Constabulary." Oprindeligt blev tørklæder bundet om halsen med knob eller knuder, men siden tørklæderingen blev indført i USA i 1920'erne har den hurtigt vundet indpas verden over.

Baden-Powell ændrede i 14. udgave (1929) håndbogen af Scouting for Boys omtalen af knude og tørklædering til:

It [the scarf] may be fastened at the throat by a knot or woggle, which is some form of ring made of cord, metal or bone, or anything you like.

Referencer 

Tørklæde
Tørklæder